stanford-oval/wikipedia huggingface dataset:
ז'אן-אריק ורן
קריירה > פורמולה 1

נסיעת הבכורה במכונית פורמולה 1 התקיימה ביולי 2010 במהלך פסטיבל גודווד בו נהג במכונית של קבוצת רד בול. במהלך חודש נובמבר לקח חלק במבחנים לנהגים צעירים שהתקיימו במסלול יאס מרינה לאחר סיום העונה. במבחנים נהג במכונית של קבוצת טורו רוסו. הוא השתתף במספר מקצי אימון לקראת סוף עונת 2011 ובנובמבר לקח שוב חלק במבחנים לנהגים צעירים במסלול באבו דאבי. בדצמבר הוחתם כנהגה של קבוצת טורו רוסו לצידו של דניאל ריקארדו.
במרוץ פתיחת העונה זינק מהמקום ה-11 וסיים באותו המקום. בגרנד פרי מלזיה צבר את הנקודות הראשונות בקריירה, כשסיים במקום השמיני. בגרנד פרי האירופאי התנגש בעוצמה ברכבו של הייקי קובלינן. בעקבות התאונה נענש בהפחתת 10 מקומות בזינוק לגרנד פרי בריטניה ובקנס כספי של 25,000 אירו. את העונה סיים במקום ה-17, מקום אחד לפני ריקארדו.
בעונתו השנייה צבר רק 13 נקודות, אך שיפר את מיקומו הכללי ודורג במקום ה-15. בסיום העונה עזב ריקארדו את הקבוצה לטובת קבוצת רד בול ואת המקום הנוסף תפס דניאיל קוויט. בעיות מכניות מנעו ממנו לסיים חמישה מתוך שמונת המרוצים הראשונים בעונה. בארבע ההקפות האחרונות של גרנד פרי סינגפור הצליח לעקוף את ניקו הולקנברג, קימי רייקונן וולטרי בוטאס וסיים במקום השישי, שווה להישגו הטוב בקריירה. הוא צבר נקודות ביפן ובארצות הברית וסיים את העונה במקום ה-13.
במהלך חודש אוגוסט הודיעה קבוצת טורו רוסו על החתמתו של מקס ורסטאפן לצידו של קוויט. ההחתמה השאירה את ורן ללא קבוצה לקראת עונת 2015. לאחר שסבסטיאן פטל הודיע על עזיבת רד בול הוחלט כי קוויט יהיה המחליף. הדבר פתח אפשרות לורן לעונה נוספת בקבוצה, אך במהלך חודש נובמבר הודיע על עזיבה. את המקום שהתפנה תפס קרלוס סאינס. כשלושה שבועות לאחר מכן הוחתם כנהג מבחן בקבוצת פרארי, תפקיד אותו מילא עד פברואר 2017.
קריירה > פורמולה אי

לאחר שעזב את קבוצת טורו רוסו הצטרף לעונת הבכורה של אליפות הפורמולה אי וחתם בקבוצת אנדרטי ספורט. את הבכורה ערך בגרנד פרי אורוגוואי, המרוץ השלישי בעונה. הוא זינק למרות מהפול פוזישן, לקח את ההובלה במהלך המרוץ אך בסיומו דורג במקום ה-14, לאחר שנאלץ לפרוש 2 הקפות לסיום המרוץ. בגרנד פרי של לונג ביץ' סיים במקום השני והשיג את הפודיום הראשון בעונה. במרוץ הראשון שתקיים בלונדון סיים במקום השלישי. את עונת הבכורה סיים במקום השביעי.
לקראת עונת 2015/16 עבר לקבוצת די.אס וירג'ין לצידו של סאם בירד. גם בעונה זאת הגיע פעמיים לפודיום, אך סיים רק במקום התשיעי לאחר שהתקשה לצבור נקודות במחצית הראשונה של העונה. לקראת עונת 2016/17 עבר שוב קבוצה, הפעם לקבוצת Techeetah הסינית. במהלך העונה סיים ארבע פעמים במקום השני. בגרנד פרי השני של מונטריאול, מרוץ סיום העונה, זינק מהמקום השלישי. במהלך המרוץ הצליח לעקוף את פליקס רוזנקוויסט ואת סאם בירד ולהשיג ניצחון אישי ראשון באליפות.
בעונה הרביעית השיג ארבעה ניצחונות. הניצחון הראשון הושג ב סנטיאגו, צילה במרוץ הרביעי של העונה. בעקבות הניצחון עלה לראש טבלת הנהגים. בוא שמר על ההובלה לאורך שארית העונה והבטיח זכייה באליפות כשנותר עוד מרוץ אחד לסיום העונה. בשמונת המרוצים הראשונים של העונה הבאה ניצחו שמונה נהגים שונים. ורן ניצח את המרוץ בסין. במרוץ במונקו, התשיעי בעונה, היה לראשון שניצח שני מרוצים ועלה לראשונה בעונה לראש הטבלה. פודיום בברלין וניצחון בברן סייעו לו להגדיל את הפער, אך האליפות השנייה הובטחה רק בתום המרוץ האחרון של העונה
הערות שוליים

↑  European Championship - ICA 2005 standings
↑  World Championship Formula A 2006 standings
↑  Jean-Eric Vergne joins the Red Bull Junior Team, 23 November 2007
↑  Vergne 2010 British F3 champion, 15 August 2010
↑  Strong performance from Carlin in Zandvoort, 6 June 2010
↑  Sixth and seventh for Carlin in Macau, 21 November 2010
↑  Vergne to contest FR3.5 alongside F3, Autosport, 5 March 2010
↑  Motorland Aragon – Presentation It’s go go go!
↑  Vergne replaces Hartley at Tech 1, GPUpdate.net, 21 July 2010
↑  Vergne rejoins Carlin in FR3.5, Auosport, 30 December 2010
↑  Robert Wickens takes Formula Renault 3.5 title as Albert Costa wins chaotic finale, Autosport, 9 October 2011
↑  [www.gpupdate.net/en/f1-news/243244/british-f3-champ-vergne-to-test-toro-rosso British F3 champ Vergne to test Toro Rosso], GPupdate.net, 24 September 2010
↑  ergne completes young driver test domination, Motorstv.com, 17 November 2011
↑  Ricciardo, Vergne to race for Toro Rosso in 2012 Formula 1 season, Autosport, 14 December 2011
↑  Fernando Alonso holds off Perez to win sensational Malaysian Grand Prix, Autosport, 25 March 2012
↑  Jean-Eric Vergne severely penalised for Kovalainen incident in Valencia, 24 June 2012
↑  Scuderia Toro Rosso signs Max Verstappen, 16, to 2015 F1 race seat, Autoweek, 18 August 2014
↑  Jean-Eric Vergne to leave Toro Rosso, Skysports.com, 26 November 2014
↑  Jean-Eric Vergne becomes test driver for the Scuderia, 19 December 2014
↑  Vergne out at Ferrari, Gutierrez in?, F1today.com, 21 February 2017
↑  Jean-Eric Vergne signs on with Andretti Formula E, Autoblog, 8 December 2014
↑  Punta del Este Formula E: Buemi wins, late drama for Vergne, Autosport, 13 December 2014
↑  Emotional Piquet emulates his father, 4 April 2015
↑  Ex-F1 racer Jean-Eric Vergne switches to Virgin-DS Formula E team, Autosport, 8 August 2015
↑  Round 12 - Montreal EPrix
↑  Vergne takes title lead in Santiago thriller, E-Racinng.net, 3 February 2018
↑  Vergne crowned champion at Audi festival in New York, E-Racing.net, 14 July 2018
ודאות

ניתן להגדיר ודאות בשלוש דרכים:
ידע מושלם, חסין באופן מוחלט מפני טעויות
מצב נפשי של היעדר ספק
תחושת ביטחון המאפשרת להכריע בשאלות מעשיות
אי-ודאות הוא מושג שמציין את היעדרה של הוודאות המלאה.
ודאות בפילוסופיה

הפילוסופיה תרה כבר בזמנים קדומים אחר ודאות מוחלטת.
ניתן לחלק את היחס בפילוסופיה כלפי הוודאות לשלושה פנים:
שוללי הוודאות
שוללי הוודאות בצורה חלקית
שוללי הספקנות
ודאות בפילוסופיה > יוון העתיקה > פירון

פירון נולד בשנת 360 לפנה"ס בעיר אליס שבחצי האי פלופונסוס ביוון. הוא הצטרף למסעו של אלכסנדר הגדול להודו, והתרשם מאורח חייהם של המסתגפים המקומיים, שבהם ראה סמל לחיי אושר, בהיותם אדישים לתהפוכות החיים.
עיקרי תורתו של פירון היא שהוודאות לא ניתנת להשגה. על החכם להימנע מלחרוץ משפט על דבר. עליו לחתור לשלוות נפש במקום לנסות ולהגיע לחקר האמת. היות שכנראה כל הדעות שגויות, מוטב לקבל את מוסכמות החברה של הזמן והמקום. אין בכוחם של החושים ושל הבינה לספק לנו ידע ודאי. החושים מסלפים את הדברים שבהם אנו חשים, והתבונה משועבדת לתשוקה. לכל טיעון קיים טיעון שכנגד, ואין אמת מוחלטת.
ודאות בפילוסופיה > יוון העתיקה > האסכולה הסטואית

האסכולה הסטואית היא אסכולה פילוסופית יוונית-רומית, שהתקיימה ברציפות מסביבות 300 לפנה"ס ועד 260 לספירה.
האובייקטים הוודאיים, לדעת הסטואיקנים, יוצרים אצלנו תחושה חזקה של ודאות ומשכנעים אותנו במציאותם. העוצמתיות והבהירות של התמונה מאפשרת לנו להבחין בין העולם האמיתי לבין חלום או אשליה. לפיכך הקריטריון היחיד של ודאות הוא תחושה חזקה של אמיתות הנוצרת בתוך התודעה, עוצמתית כל כך שהתודעה לא יכולה לשלול.
הסטואים טענו כי אלוהים הוא היגיון מוחלט. מאחר שאלוהים הוא ההיגיון, יש להסיק מכך כי העולם נשלט על ידי התבונה, וזה אומר שני דברים: ראשית, שקיימת תכלית בעולם, ולכן - סדר, הרמוניה, יופי, ותכנון. שנית, משום שההיגיון הוא החוק המוחלט, היקום כפוף באופן מוחלט לחוק, והוא נשלט על ידי סיבה ותוצאה, כלומר שהעולם הוא דטרמיניסטי. לכן גם האדם אינו חופשי, ומכאן שגם המוסר הוא מוחלט.
האדם המוסרי, הוא אדם שחי על פי ההיגיון. המוסר עצמו הוא פשוט פעולה רציונלית. מן הראוי הוא שהתבונה העליונה תשלוט בחיינו, ולא גחמה עצמית של הפרט. האיש הנעלה מכפיף את חייו למוחלט, לתבונה של היקום כולו, ומזהה את עצמו כבורג במכונה גדולה.
ודאות בפילוסופיה > יוון העתיקה > קרנאדס

קרנאדס פילוסוף יווני מהמאה ה-2 לפנה"ס, הכריז על כישלון המטאפיזיקה וביקש לגלות משמעות רציונלית באמונה דתית.
קרנאדס נמנה עם זרם הספקנות בפילוסופיה היוונית. הוא נאבק בדעותיהם של כל הפילוסופים מכל הסיעות והזרמים, והביע את דעותיו על דרך השלילה, באומרו כי לא ניתן לדעת דבר בוודאות. קרנאדס צידד באתאיזם וחשב כי העולם נוצר בדרך מקרה.
בנושא המוסר דחה קרנאדס את הרעיון שקיים קשר כלשהו בין חוקי המוסר לבין הטבע. הוא חשב כי רעיונותינו בדבר צדק ומשפט אינם נגזרים מן הטבע אלא נוצרו על ידי בני האדם כדי לשרת מטרות מסוימות. לדעתו, אין ולא יהיה בידיו של האדם כל עיקרון שבאמצעותו יוכל להגיע לחקר האמת.
אף-על-פי-כן האדם חייב לחיות בהתאם לכללים מסוימים. עלינו להיות מודרכים על ידי מה שנראה לנו קרוב יותר אל האמת. לכן, על אף שלא ניתן להכריז על דבר כאמיתי לחלוטין, ניתן לאמתו ברמה מסוימת של הסתברות.
ודאות בפילוסופיה > ימי הביניים > אל-ע'זאלי

אל-ע'זאלי היה פרופסור לפילוסופיה במאה ה-11. ספרו בשם "הפלת הפילוסופיה" סימן תפנית מרכזית באפיסטמולוגיה המוסלמית. הוא תיאר את הצורך להוכיח את תקפותה של סיבה ראשונית שלא קדמה לה סיבה. הוא ניסה זאת ונכשל. כתוצאה מכישלונה של הפילוסופיה להביא הוכחות משכנעות לבורא, הוא פנה לאמונה.
ודאות בפילוסופיה > ימי הביניים > תומאס אקווינס

לפי תומאס אקווינס, פילוסוף נוצרי מימי הביניים, ישנה ודאות מוחלטת בלוגיקה ובהסקות רציונליות. בספרו מכלול התאולוגיה, טוען אקווינס שמשפטים הנושאים סתירות לוגיות לא יכולים להתקיים במציאות. ואפילו הכל יכול איננו יכול ליצור סתירות לוגיות, היות שהגדרת הכל יכול לטענתו, היא היכולת לבצע כל פעולה שאין בה סתירה לוגית.
ודאות בפילוסופיה > התחיה והעת החדשה > דקארט

רנה דקארט ביקש למצוא נקודת מוצא שלא ניתן להטיל בה ספק. את אותה נקודת מוצא גולל בספרו הגיונות על הפילוסופיה הראשונית. כדי להשיג זאת, הוא הפעיל שיטה (מתודה) הידועה בשם ספקנות מתודולוגית. הוא הדגים את רעיונו בעזרת החלומות: בחלום אנו רואים או מרגישים דברים הנראים כאמיתיים, אך הם אינם קיימים במציאות, כך שאיננו יכולים להסתמך על נתונים שמקורם מן החושים ולהבינם כאמיתיים בהכרח.
טיעון נוסף שהעלה דקארט הוא טיעון "השד המתעתע". טיעון החלום אמנם מצליח לסתור את כל הידע האמפירי שלנו, אך לא את הידע הרציונלי שלנו שאינו קשור כלל למציאות אותה אנו חווים. טיעון השד מביא את דקארט להטיל ספק גם באמצעי הקליטה הרציונליים, כמו מתמטיקה ולוגיקה (ובכך הוא חולק על תומאס אקווינס).
דקארט הגיע לעיקרון אחד: אני חושב, משמע אני קיים. לדעת דקארט אין להטיל ספק בעצם קיומה של המחשבה עצמה, ואין השד המתעתע יכול להשלות אותנו בכך שאנחנו חושבים. ואם קיימת מחשבה סימן שיש מי שחושב אותה. מתוך תובנה זו דקארט מגיע למסקנות נוספות, כגון קיומו של אלוהים - ומשם לקיומו של העולם פחות או יותר כפי שאנו מבינים אותו ותופסים אותו לאחר עיון ובדיקה.
ודאות בפילוסופיה > התחיה והעת החדשה > פסקל

בלז פסקל פילוסוף צרפתי של המאה ה-17, מחבר ההגיגים, טוען שיש לחפש את הוודאות באמונה. בהיותו מודע למגבלות היסודיות של המדע, הוא סובר שאין המדע יכול לספק ודאות מוחלטת, ולכן יש לחפש את האמת המוחלטת באמונה הדתית. כדי לבסס טענה זו הוא המציא את טיעונו הידוע בשם ההימור של פסקל:
"אינני יודע היכן אני, אינני יודע להיכן אני הולך, אני רק יודע שמהעולם הזה או אגיע אל חוסר קיום או לידיו של אלוהים".
"אלוהים או קיים או לא קיים! אבל לאיזה צד להטות? היגיון לא עוזר לנו להכריע... אז על מה עלינו להמר? נחשב רווח מול הפסד... אלוהים או קיים או לא קיים. נתבונן בשתי האפשרויות - אם אתה מנצח, אתה מנצח הכל, אם אתה מפסיד אתה לא מפסיד כלום. המר אם כך שהוא קיים, ללא היסוס".
ודאות בפילוסופיה > המאות ה-20-19 > ג'ורג' אדוארד מור

במאמרו משנת 1925 ההגנה על השכל הישר טוען ג'ורג' אדוארד מור כנגד ספקנות כלפי העולם החיצוני, בטענה כי אין סיבות טובות מספיק לקבל את ההנחות המטאפיזיות של הספקנים ושהן יהיו הגיוניות יותר, מאשר הסיבות לקבל את השכל הישר, והידע לגבי העולם שהספקנים ייאלצו להכחיש. במילים אחרות, הוא מוכן להאמין יותר לעובדה שיש לו יד מאשר להאמין להנחות יסוד של טיעון מוזר בהרצאה באוניברסיטה.
באופן לא מפתיע, אלו שנטו לעבר ספקנות מצאו לעיתים קרובות בשיטה של מור טיעון לא מספיק משכנע. מור, לעומת זאת, הגן על טיעוניו בנימוק פשוט להפליא כי טיעונים ספקניים מצריכים "אינטואיציה פילוסופית" שיש לנו הרבה פחות סיבות לקבל מאשר לקבל את השכל הישר במקומה.
ודאות בפילוסופיה > המאות ה-20-19 > לודוויג ויטגנשטיין

על הוודאות היא סדרה של הערות שנכתבו על ידי הפילוסוף לודוויג ויטגנשטיין זמן קצר לפני מותו. ויטגנשטיין, בהשפעתו של מור, טוען כי כל ספק הוא בעל משמעות אך ורק מתוך מסגרת הנחות היסוד שיצרו אותו. ולכן יש לדחות כל צורה של ספקנות קיצונית, שכן היא יוצרת סתירה בתוך המערכת שמאפשרת לנסח אותו.
ודאות בפילוסופיה > רמות של ודאות

רודולף קרנפ ראה בוודאות מאפיין של מצב פסיכולוגי (רמת ודאות) כאשר לטענתו ניתן למדוד באופן אובייקטיבי את מידת הוודאות. ניתוח סטטיסטי מאפשר לדעת את רמת הוודאות של האמונה של האדם בתור תופעה פסיכולוגית סובייקטיבית.
ודאות בבית משפט

בבית משפט ישנו צורך ברמת ודאות מספיקה כדי להכריע את הדין. הוודאות המשפטית, להבדיל מוודאות פילוסופית, איננה עוסקת בשאלה של ודאות מוחלטת, אלא בוודאות מעשית, כלומר כזאת המספקת לפעול על פיה.
במשפט אזרחי, משתמש בית המשפט להכרעת המשפט באמת מידה של "מאזן ההסתברויות". כלומר, בעל הדין שיזכה במשפט הוא זה שישכנע את בית המשפט, כי נכונות גרסתו מסתברת יותר מזו של יריבו. לשון אחרת, בית המשפט יעדיף בתום המשפט את הגרסה שהסתברות נכונותה הנה יותר מ-50%.
במשפט הפלילי נהוגה אמת מידה גבוהה יותר של ודאות, הנקראת "מעבר לספק סביר". זוהי אמת מידה ייחודית, ומחמירה יותר מאשר אמת המידה הנהוגה במשפט אזרחי. אחד הטעמים שצוינו תדיר בפסיקה לאמת מידה מחמירה זו הוא כי "מוטב שמאה אשמים יצאו זכאים בדין מאשר חף מפשע אחד יורשע, כשספק סביר מקנן בלב בית המשפט".
ודאות במדע

ודאות במדע היא תצפית אובייקטיבית הניתנת לאימות, להבדיל מתאוריה, המהווה הסבר או פרשנות של העובדות.
ודאות בהלכה

בספר ויקרא (פרק ה') ישנה חלוקה בין ודאי לספק. כאשר האדם שוודאי עשה עברה עליו להביא קורבן חטאת, אבל במקרה של ספק עליו להביא קורבן אשם.
רבי יונה גירונדי מסביר את החלוקה: "על הודאי משים האדם החטא אל לבו, ודואג ומתחרט עליו וחוזר בתשובה שלימה; אבל על הספק עושה סברות, ואומר: אותה חתיכה שאכלתי – אולי הייתה מותרת, ולא ישית אל לבו לשוב, ולזה החמירו בו יותר".
ודאות בתרבות

בספר ובסרט "הגשרים של מחוז מדיסון", אומר רוברט קינקייד לפרנצ'סקה ג'ונסון: "יש לי דבר אחד לומר, רק דבר אחד; לעולם לא אומר אותו פעם נוספת, לאף אחד, ואני מבקש ממך לזכור אותו: ביקום של אי-בהירות, ודאות כזאת נקרית רק פעם אחת, ולעולם לא עוד, ולא משנה כמה פרקי חיים את חיי"
ראו גם

עובדה
אינטואיציה
ההימור של פסקל
פרגמטיזם
אינדטרמיניזם
הערות שוליים

↑  שלוש ההוכחות של רנה דקארט לקיומו של האל, בספרו "הגיונות".
↑  רוברט גיימס וולר
תרגום: שרה פרידמן, הגשרים של מחוז מדיסון, תל אביב: מודן, 1993, עמ' 103
| --- | --- |
בקרת זהויות :  NKC: ph317147  TDVİA: yakin
טאטבו יוקובו

טבלת טאטבו יוקובו לא פתורה
טאטבּוֹ יוֹקוֹבּוֹ (ביפנית: タテボーヨコボー) היא סוג של חידת היגיון שפורסמה על ידי ההוצאה לאור ניקולי.
חוקים

המשחק מתבצע על גבי טבלה מרובעת שכוללת תאים שחורים ותאים לבנים. בחלק מהתאים, גם בשחורים וגם בלבנים, יש מספרים. המספרים בתאים השחורים מציינים את מספר הקווים (האנכיים או המאוזנים) הנמתחים מהתא, בעוד שהמספרים בתאים הלבנים מציינים את אורך (בתאים) הקווים הלא שבורים (האנכיים או המאוזנים) הנמתחים מהתא. תא לא שבור הוא תא שלא עובר דרך יותר ממספר אחד. המטרה היא למתוח קווים (מאונכים או מאוזנים) בכל תא בטבלה על פי החוקים.
שיטות פתרון

השיטה לפיה עובדים התאים השחורים, דומה לחידה גשרים, ולכן השיטות לפתרונן דומות.
היסטוריה

החידה הופיעה לראשונה ב-Nikoli's Puzzle Box מספר 6.
ראו גם

רשימת החידות של ניקולי
טבלת טאטבו יוקובו פתורה
ז'ורוויצ'י

| --- | --- |

 מדינה:  בלארוס בלארוס
 מחוז:  הומל (מחוז) הומל
 ראיון:  רהצ'ואו
 אוכלוסייה:  ‏
  ‑ בכפר:  623 (2019)
 קואורדינטות:  53°14′N 30°32′E﻿ / ﻿53.233°N 30.533°E﻿ / 53.233; 30.533
 אזור זמן:  UTC+3
  מפת מיקום  מפה מפורטת   (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהז'ורוויצ'י(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהז'ורוויצ'י(למפת מחוז הומל רגילה) הומל מאזיר ז'לובין סבייטלהורסק ר ו ס י ה  אוקראינה ב ר ס ט  מינסק מוהילבז'ורוויצ'י(למפת מחוז הומל מוגדלת) הומל מאזיר ז'לובין סבייטלהורסק ר ו ס י ה  אוקראינה ב ר ס ט  מינסק מוהילבז'ורוויצ'י  he tabBackground:;tabBorder:#aaa;defaultTab:0;
 
ז'ורוויצ'י (בבלארוסית: Жура́вічы; ברוסית: Журовичи) הוא כפר במחוז הומל שבבלארוס, בו התקיימה עד השואה קהילה יהודית גדולה.
תולדות היישוב

הכפר נזכר לראשונה במאה ה-15. בחלוקת פולין הראשונה בשנת 1772 נכלל הכפר בשטחי האימפריה הרוסית.
יהודי ז'ורוויצ'י

בתחילת המאה ה-20 נמנו בכפר כ-1,600 יהודים, כ-60% מתושביו. בתקופה הסובייטית פעל בכפר בית ספר יידי.
ב-14 באוגוסט 1941, במהלך מבצע ברברוסה, נכבש בכפר בידי הגרמנים, ואלו הטילו תוך זמן קצר גזירות שונות על יהודיו, ובהן חובת ענידת טלאי צהוב. בהמשך, רוכזו יהודי הכפר בגטו, בו הועסקו בעבודות כפייה.
בדצמבר 1941 נרצחו 72 יהודים מהגטו. ב-1 בינואר 1942 נרצחו כל יתר יושבי הגטו בידי גרמנים ושוטרים בלארוסים בערוץ הנחל הסמוך לעיירה.
חסידות בוסטון

חסידות בוסטון (באסטאן) היא חצר חסידית הנקראת על שם העיר בוסטון בארצות הברית, שבה התגורר מייסד השושלת. שורשי החסידות הם מחסידות לעלוב.
האדמו"ר רבי פינחס דוד הורוויץ
ייסוד החסידות

החסידות התחילה להתפתח עם הגעתו של מייסדה, רבי פינחס דוד הלוי הורוביץ, לעיר בוסטון בשנת תרע"ד (1914).
רבי פינחס דוד נולד בירושלים בשנת תרל"ו (1876). נקרא פינחס על שם סבו, הרב פינחס הורוביץ מבראד, שנפטר שנה לפני כן, ודוד על שם דוד המלך. אמו הייתה אחותו של רבי דוד צבי שלמה בידרמן מלעלוב. כשהיה כבן עשרים הורה לו דודו לנסוע לאמריקה ולהיות שם אדמו"ר. הוא סירב לעזוב את ירושלים ונשאר בה.
עשר שנים אחר כך פרצה מחלוקת בגליציה בשאלת שיטת החלוקה של הכספים שנאספו עבור היישוב היהודי בארץ ישראל. תושבי ירושלים שיגרו לגליציה משלחת לדיון שנערך בנושא, ובתוכה רבי פינחס דוד. כשהסתיים הדיון, נשאר עוד כמה חודשים בגליציה כדי להכיר את גדולי התורה והחסידות במקום. כאשר פרצה מלחמת העולם הראשונה נחסמה הדרך חזרה ולכן נסע לבוסטון. כעבור זמן הצטרפה אליו משפחתו.
סביב רבי פינחס דוד התחילה להתקבץ קהילה והוא נעשה בפועל אדמו"ר. בשנת תרצ"ו (1936) הקים ישיבה בשיתוף פעולה עם הרב יוסף דב סולובייצ'יק, שבה למדו לימודי קודש בבוקר ולימודי חול אחר הצהריים.
בשנת ת"ש עזב רבי פינחס דוד את העיר בוסטון ועבר לשכונת ויליאמסבורג שהתחילה להיות מרכז חרדי. התגורר שם כשנתיים עד לפטירתו בח' בכסלו תש"ב, בגיל 66 שנים.
רבי פינחס דוד נפטר בח' בכסלו תש"ב. לאחר כשלוש וחצי שנים נקברו עצמותיו ליד קבר אביו בהר הזיתים.
הדור השני > רבי משה

הבן הגדול, רבי משה הורוביץ, נולד בשנת תרס"ט. למד בישיבות בארץ ישראל, פולין והונגריה. בשנת ת"ש היגר לארצות הברית ולאחר פטירת אביו החל לנהל את החצר בוויליאמסבורג. בהמשך העביר את החצר לשכונת קראון הייטס בברוקלין ובהמשך עבר לבורו פארק. הוא יסד שם תלמוד תורה וישיבה שנקראו דרכי נועם - הפלאה. היה חתנו של רבי חיים אברהם מזידיטשוב. נודע כמלחין וכנואם. כיהן כחבר נשיאות אגודת ישראל[דרוש מקור]. בשנת תשמ"ה לקה בדום לב ונפטר בי"ד בסיוון.
הדור השני > רבי לוי יצחק

הבן השני, רבי לוי יצחק הורוביץ, נסע לבוסטון שנתיים לאחר פטירת אביו וחידש שם את החצר. היה חתנו של רבי נפתלי אונגר מניימארקט. הוא מצא מסילות ללב סטודנטים יהודים שלמדו בעיר. היה עורך "שבתונים", תוכניות שבת לסטודנטים שבהן טעמו את טעמה של שבת חסידית. בהשפעתו החלו רבים מהם לשמור מצוות והתקבצו סביבו. סייע לאלפי אנשים שבאו לבוסטון במשך השנים לצרכים רפואיים במסגרת ארגון רופא שייסד.
אחרי מלחמת ששת הימים עלה לישראל. היו בבעלותו אדמות ברכס שועפאט, שאותן קנה אביו בשנת תרפ"ט (1929), והוא ביקש לבנות שם קריה חסידית. האישורים התמהמהו והנהלת עיריית ירושלים הציעה לו להחליף את האדמות האלה בקרקע בשכונת הר נוף. האדמו"ר קיבל את ההצעה, ובסוף שנת תשמ"ד (1984) נכנס לבית המדרש החדש שנבנה עבורו בשכונה. גם לאחר העלייה לארץ המשיך לשהות בבוסטון בחודשי החורף, כדי לקיים את הפעילות עם הסטודנטים היהודים.
בשנת תשמ"ט (1989) מונה לחבר מועצת גדולי התורה של אגודת ישראל. הוא דגל בעמדות תקיפות בכל הקשור לנושאי ארץ ישראל, ובכמה מקרים השפיע על החלטות של המועצה בתחום זה. נפטר בי"ח בכסלו תש"ע ונטמן בהר הזיתים בירושלים.
רבי לוי יצחק הדגיש את האחריות והדאגה לכלל ישראל, ללא הבחנה בין יהודי ליהודי. חסידות בוסטון-הר נוף היא אחת הבודדות שקיבלה לתוכה את בני כל העדות ויש בה שיעור גבוה של בעלי תשובה.
הדור השלישי והלאה > בני רבי משה

בשנת תשמ"ה, לאחר פטירת רבי משה, הוכתרו בניו על ידי האדמו"ר מבלאז'וב כצוואת אביהם.
רבי חיים אברהם הורוויץ מילא את מקום אביו בבורו פארק. למד בישיבת בית מדרש גבוה לייקווד. בנישואין ראשונים נישא למרים בת הרב אלעזר אדלר, אדמו"ר מזוועהיל בלוס אנג'לס. בנו היחיד מנישואין אלו, הרב יעקב הורוויץ, מכהן כאדמו"ר מבוסטון בלורנס. בנישואין שניים היה נשוי לבת הרב יונה האס [פאליבוים]. הלחין ניגונים רבים וכן הוציא תקליט משירי אביו. בשנת תשנ"ה עלה לישראל והתגורר בבית שמש, בשכונת רמת בית שמש א'. נפטר בי"ח בסיוון תשע"ו. בין חתניו הרב אהרן יהודה משה טאוב, בנו של האדמו"ר ממודז'יץ, והרב בנימין פלינטשטיין בנו של האדמו"ר מקופיטשניץ.
רבי פנחס דוד הורוויץ (תש"ה - כ"ה בסיוון תשפ"ג, 2023), אדמו"ר בפלטבוש וראש ישיבת דרכי נועם. היה נשוי לוולקה, בת רבי מאיר סג"ל לנדא מדרוהוביץ'.
בנו, רבי מרדכי זיסקינד, ממלא מקומו באדמו"רות בפלטבוש. חתן רבי יצחק טייטלבוים מעצ'עד.
הדור השלישי והלאה > בני רבי לוי יצחק

בשנת תש"ע אחרי פטירת האדמו"ר לוי יצחק הורוביץ מונו שלושת בניו לאדמו"רים בהסכמת החסידים וכצוואת אביהם.
רבי פינחס דוד כיהן כאדמו"ר מבוסטון-חוסט בבית מדרשו בניו יורק בארצות הברית. נפטר בא' בשבט תשפ"א, בגיל 76. היה חתנו של רבי יהושע גרינוולד מחוסט.
בנו, רבי משה שמעון ממלא את מקומו כאדמו"ר מבוסטון בבית המדרש בביתר.
בנו, רבי יהושע מכהן כאדמו"ר מבוסטון במונסי.
רבי מאיר אלטר מכהן כאדמו"ר מבוסטון בהר נוף שבירושלים בבית מדרשו של אביו. למד בישיבת פוניבז' ובישיבת לייקווד. חתן הרב חיים מוסברג.
רבי נפתלי יהודה מכהן כאדמו"ר מבוסטון בבית מדרשו של אביו בבוסטון, הקים קהילה בביתר עילית, ובשנת ה'תשפ"ד הקים קהילה גם בשכונת הר יונה ג' שבנוף הגליל. למד בישיבת לייקווד ובישיבת טשעבין. מכהן ברבנות קהילת בית פנחס בברוקליין מסצ'וסטס מאז 1980. עומד בראש הארגון רופא לסיוע רפואי. חתן רבי שלום הכהן ווייס מאויהל. חתנו הוא הרב מרדכי שלום יוסף פרידמן, האדמו"ר מסדיגורה-ירושלים.
הדור השלישי והלאה > בני רבי לוי יצחק > מוסדות וקהילות החצר

בארצות הברית ישנם בתי מדרש במונסי, איירמונט(אנ') (מכונה זידיטשוב-בוסטון), ניו ג'רזי[דרושה הבהרה] ובוסטון. לחסידות יש בית כנסת במנצ'סטר בראשות רבי ישראל אהרן הורוויץ, בנו של רבי פינחס דוד.
בשנת תשי"ב (1952) הקים רבי לוי יצחק הורוביץ את ארגון רופא, מוסד לייעוץ רפואי. הוא וצוות מיוחד עסקו במתן עזרה וייעוץ בנושאים רפואיים, ופיתחו מסועפים עם מומחים בתחום הרפואה. כיום מנהל את הארגון האדמו"ר הרב נפתלי יהודה.
בשנת תשל"ט (1979) יסד בבוסטון ישיבה מיוחדת לבעלי תשובה.
החסידות הפעילה את מכון "הנשר הגדול", מפעל להוצאה חדשה של משנה תורה לרמב"ם, עם ביאור עממי שערך הרב מאיר הורוביץ (כיום האדמו"ר בישראל).
ז'ורז' מאטרון

| --- | --- |

ז'ורז' מת'רון
 לידה:  2 בדצמבר 1930 הרובע השישי של פריז, צרפת 
 פטירה:  7 באוגוסט 2000 (בגיל 69) הרובע הארבעה-עשר של פריז, צרפת 
 שם לידה:  Georges François Paul Marie Matheron 
 ענף מדעי:  מתמטיקה, applied geology, גאוסטטיסטיקה 
 מקום לימודים:  אקול פוליטקניק  בית הספר הלאומי הגבוה למכרות  סורבון 
 מנחה לדוקטורט:  פול לוי, Robert Fortet 
 תלמידי דוקטורט:  Jean Serra, Margaret Armstrong 
 פרסים והוקרה:  מדליית ויליאם כריסטיאן קרומביין (1983) 
 
ז'ורז' פרנסואה פול מארי מאטרון (בצרפתית: Georges François Paul Marie Matheron;‏ 2 בדצמבר 1930 – 7 באוגוסט 2000) היה מתמטיקאי וגאולוג צרפתי. נודע כמייסד הגיאוסטטיסטיקה, ומייסד (יחד עם ז'אן סרה) המורפולוגיה המתמטית.
מאטרון למד באקול פוליטקניק בפריז (בין השאר אצל פול לוי) ואחר כך בבית הספר הפריזאי לכרייה.
במשך כעשור, בין השנים 1954–1963, ערך סקר גאולוגי באלג'יריה ובצרפת. במהלך תקופה זו הושפע רבות מעבודתו של דני קריג ואחרים. בעקבות כך פיתח את שיטת הקריגינג לחיזוי, הקרויה על שמו.
טובה חסין

| --- | --- |

טובל'ה חסין (מימין) בתצוגת האופנה שלה במהלך שבוע האופנה בתל אביב בקניון האופנה, 2014
 לידה:  7 ביולי 1947 (בת 77) משמרות, ישראל 
 שם לידה:  טובה מרון 
 מדינה:  ישראל ישראל
 בן זוג:  עמית חסין (1968–2013)
 
טובה "טובהל'ה" חסין (נולדה ב-7 ביולי 1947) היא מעצבת אופנה ישראלית.
חייה

נולדה בשם טובה מרון בקיבוץ משמרות. את שנות ילדותה העבירה בבית הילדים עם החבר הטוב, שלום חנוך. שירתה בצבא כפקידה בצנחנים.
טובל'ה בילתה בגזירה ובתפירה עד שבשנות ה-70 עברה לתל אביב ועבדה כמוכרת בגדים. החנות הראשונה שלה נפתחה בשותפות מקצועית עם הבדרנית ציפי שביט. אחרי סגירת הבוטיק של השתיים, הפכה טובל'ה לאחת מכוהנות האופנה של תל אביב, כשפתחה חנות בגדים בצפון דיזנגוף בשנות ה-90. מבחינה עסקית, ניהל אותה בעלה עמית חסין.
בשנת 1998 בני הזוג חסין הורשעו, על פי הודאתם, בהעלמת הכנסות של כ-1.4 מיליון שקלים במהלך שנות המס 1993-1996. טובל'ה נידונה לשישה חודשי עבודות שירות ושנת מאסר על תנאי וכן קנס של 150 אלף שקל. על חברת טובל'ה הושת קנס של 50 אלף שקל. כאשר בעלה עמית חסין הורשע בעוד עבירה של קבלת דבר במרמה.
בין השנים 1968–2013 הייתה נשואה לעמית חסין, איש צבא לשעבר ואיש עסקים ולהם שלוש בנות, בהן מעצבת האופנה נעמה חסין.
בשנת 2015 הצטרפה בתה נעמה חסין לבית האופנה "טובל'ה" ויחד הן השיקו את הקו המשותף "טובל'ה פלוס". התצוגה הראשונה שלהן הייתה עבור קולקציית סתיו חורף 2016.
בשנת 2018 טובל'ה העבירה את המושכות לבתה נעמה חסין שיצרה לבדה את התצוגה והקולקציה של אותה השנה, ועברה לתפקיד הארט דיירקטור.
השתתפה בטלוויזיה בתוכנית הדוקו-ריאליטי "גולסטאריות" (עונת הנשים של "גולסטאר"), בתוכניות הדוקו "דוקוסלב" ו"סיפורי בדים", בתוכנית הראיונות "שניים", ובשעשעועון הסאטירי "פפראצי".
הערות שוליים

↑  https://www.ishim.co.il/p.php?s=טובל'ה_חסין
↑  https://www.ishim.co.il/p.php?s=טובל'ה_חסין
↑  יפעת גליק, ‏טובל'ה חסין: "אני מחפשת בעל בגיל שמונים עד תשעים", באתר ‏מאקו‏, 14 במאי 2012
↑  מאת יצחק דנון, ‏האופנאית טובל'ה חסין נידונה לעבודות שירות בגין העלמת הכנסות, באתר גלובס, 1 באפריל 1998
↑  גולדסטריות, פרק 2, הוט, 2018
↑  טובות השתיים – טובל’ה ונעמה חסין | אופנה ויופי | סלונה
↑  שבוע האופנה 2018: טובל’ה ודורין פרנקפורט | אופנה ויופי | סלונה